Diari Oficial de la Generalitat Valenciana


Sumari del DOGV 4858, del 07-10-2004 (2004/10275)

Notificació per edicte de declaració de caducitat de l'expedient sancionador 509/03 SAN, seguit contra Reacu Coop. Valenciana d'oli usat.
-----------------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10374


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de declaració de caducitat de l'expedient sancionador 509/03 SAN, seguit contra Reacu Coop. Valenciana d'oli usat. [2004/X10131]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Reacu Coop. Valenciana d'oli usat amb últim domicili conegut al c/ Ciudad Real, 31, barri del Crist, de Quart de Poblet, declaració de caducitat de data 26 de juliol de 2004 dictada per la secretària autonòmica de Territori i Medi Ambient en l'expedient sancionador núm. 509/03 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Atés que en data 9 de setembre de 2003 i a les 9.30 h la Unitat del Cos Nacional de Policia adscrita a la Comunitat Valenciana va poder constatar mitjançant una visita d'inspecció efectuada que la cooperativa Reacu Coop. Valenciana d'oli usat situada al carrer Ciudad Real, 31 del polígon industrial barri del Crist de Quart de Poblet, empresa autoritzada únicament i exclusivament per a la recollida i transport de residus orgànics compostables de cuina (CER de 20.01.08) i oli i greix (CER de 20.01.09) mitjançant una Resolució de la Direcció General d'Educació i Qualitat Ambiental de 6 d'abril de 2001, emmagatzemava olis de fregits i residus de menjadors col·lectius i restaurants; com també es comprova que es realitza el llavat de bidons que han transportat olis diversos, i abocar les aigües residuals a la xarxa de clavegueram públic sense que existisca tractament previ. Així mateix, es realitzen operacions de filtrat dels olis recollits, s'aboca la matèria orgànica filtrada als contenidors del fem municipal, i infringeix amb tot això el que disposa l'article 51 i 52 de la Llei 10/2000, de 12 de desembre, de Residus de la Comunitat Valenciana.
  
Atés que els referits fets poden ser constitutius d'una infracció administrativa tipificada en l'article 73.4.a) de la Llei 10/2000, de 12 de desembre, de Residus de la Comunitat Valenciana com greu.
  
Atés que a la vista de la documentació que apareix en l'expedient es desprén que han transcorregut més de sis mesos des de la iniciació del procediment administratiu sancionador.
  
Atés que de conformitat amb l'article 20.6 del Reial decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora, si no haguera recaigut una resolució transcorreguts sis mesos des de la iniciació caducarà el procediment administratiu sancionador de conformitat amb el que preveu la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
Atés que d'acord amb l'article 44 de l'esmentada Llei 30/1992, de 26 de novembre, la falta de resolució expressa en procediments iniciats d'ofici en els quals exercite potestats sancionadores, caducarà i es declararà mitjançant una resolució que ordenarà l'arxiu de les actuacions a l'efecte previst en l'article 92 de la mateixa llei.
  
Atés que el present expedient ha de tramitar-se de conformitat amb el que disposa la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, i amb el Reial decret 1.398/1993, de 4 d'agost pel qual s'aprova el Reglament per a l'exercici de la potestat sancionadora.
  
Atés que l'òrgan competent per a la resolució del present expedient és la secretària autonòmica de Territori i Medi Ambient, per raó del que disposa l'article 80.1.b) de la Llei 10/2000, de 12 de desembre, de residus de la Comunitat Valenciana en relació amb l'Ordre de 26 de novembre de 2003, de la Conselleria de Territori i Habitatge, sobre delegació de competències sancionadores (DOGV núm. 4656, de 23 de desembre de 2003), resolc:
  
Declarar la caducitat de l'expedient sancionador seguit contra la cooperativa Reacu Coop. Valenciana d'oli usat, com també ordenar-ne l'arxiu de les actuacions practicades en el procediment de referència, per caducitat del procediment en haver transcorregut més de sis mesos des de la seua iniciació de conformitat amb l'article 20.6 del Reial decret 1.398/93, de 4 d'agost.
  
Contra aquesta resolució que posa fi a la via administrativa es pot interposar, amb caràcter potestatiu recurs de reposició davant del mateix òrgan que el va dictar, en el termini d'un mes comptador des de l'endemà a aquell en què tinga lloc la notificació, de conformitat amb el que establix l'article 116 apartat 1 en relació amb els articles 109 apartat c) i 117 de la Llei 30/92, de 26 de novembre, de Règim jurídic de les administracions públiques i del procediment administratiu comú, en la seua redacció donada per la Llei 4/1999 o bé interposar directament el recurs contenciós administratiu, a elecció del demandant, davant el Jutjat contenciós administratiu de València, seu de l'òrgan que ha dictat l'acte administratiu que s'ha d'impugnar, o davant el Jutjat en la circumscripció del qual tinga el demandant el seu domicili, en el termini de dos mesos comptadors des de l'endemà de la notificació, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.
  
I perquè servisca de notificació a l'interessat mencionat anteriorment, s'expedeix el present edicte.